iVakamacala lekaleka ni veiliutaki nei Jeu (28-36)
10 Era tiko mai Samaria e 70 na tagane era luvei Eapi.+ E mani vola o Jeu eso na ivola me vakau i Samaria vei ira na turaga ni Jesirieli, vei ira na qase,+ kei ira na susugi ira na luvei Eapi,* e kaya:2 “Ni yaco yani vei kemuni na ivola qo, era tiko vata kei kemuni na luvedra na nomuni turaga, na qiqinivalu, na ose, e dua na koronivalu kei na iyaragi.3 Moni digitaka e dua e vinaka duadua vei ira na luve ni nomuni turaga e ganita vinaka,* me vakadaberi ena idabedabe vakaturaga i tamana. Moni qai valataka na vuvale ni nomuni turaga.”4 Ia dua na ka nodra rere, era kaya: “Raica! Ke rau sega mada ga ni tu rawa e matana e rua na tui,+ eda na tudei vakacava?”5 E mani vakauitukutuku vei Jeu o koya e lewa tiko na valenitui, o koya e lewa tiko na koro, o ira na qase, kei ira na veiqaravi tiko: “Keimami nomuni dauveiqaravi ga, keimami na cakava na ka kece oni tukuna. Keimami na sega ni bulia e dua na tui. Moni cakava ga na ka e vinaka e matamuni.”6 E vola tale vei ira na ikarua ni ivola, e kaya: “Ke oni tokoni au moni muria na ka au tukuna, moni kauta mai na uludra na luvei nomuni turaga, moni lako mai vei au e Jesirieli ena gauna vata qo nimataka.”Ia o ira na 70 na luvena na tui, era tiko vata kei ira na turaga dokai ena koro era susugi ira.7 Nira taura ga na ivola, era kauti ira sara na luvenitui ra qai vakamatei ira, era le 70 na tagane,+ era biuta na uludra ena basikete mera vakauta vua i Jesirieli.8 E curu i loma na italai me tukuna vua: “Era sa kauta mai na uludra na luvenitui.” E kaya o koya: “Moni binia me rua na ibinibini ena matamatanikoro me yacova na mataka.”9 Ni lako yani o koya ena mataka, e duri e matadra kece na tamata, e kaya: “Oni sega ni cala.* Io, au bukiveretaka na noqu turaga au qai vakamatei koya,+ ia o cei e vakamatei ira kece qo?10 Moni kila tiko ni na sega ni daro*+ e dua na malanivosa i Jiova e cavuta o Jiova me cudruvi kina na vuvale i Eapi, ni o Jiova ga e vakayacora na ka e tukuna ena gusu i Ilaija na nona dauveiqaravi.”+11 E mokuti ira kece tale ga na vo tiko ena vuvale i Eapi mai Jesirieli o Jeu kei ira kece na nona turaga dokai, o ira na nona itokani, kei ira na nona bete,+ e sega tale ni vakavoca vua e dua me bula.+12 E qai tucake o koya me lako i Samaria. E donuya sara na vale ni vesu sipi.*13 E sotavi ira e kea na taci Tui Esaia+ e Juta o Jeu, e kaya vei ira, “O cei o kemuni?” Era kaya: “O keimami qo na taci Esaia, keimami lako sobu tiko me keimami taroga se ra bulabula vinaka tiko na luvenitui kei na luve ni ranadi.”*14 E mani kaya o koya: “Moni vesuki ira bulabula!” Era mani vesuki ira bulabula ra qai vakamatei ira volekata na mataniwai ena vale ni vesu sipi, era le 42 na tamata. E sega sara ni vakabula e dua.+15 Ni biuta mai na vanua qori erau sota sara kei Jionatapi+ na luvei Rekapi+ ni lako tiko yani me tavaki koya. Ni kidavaki* koya, e kaya vua: “E duavata* kei au na lomamu me vaka ga ni duavata na lomaqu kei na lomamu?”E kaya o Jionatapi: “E vaka kina.”“Ke vaka kina mo dodoka mai na ligamu.”E mani dodoka yani vua na ligana, e dreti koya sara o Jeu ina nona qiqinivalu.16 E kaya: “Me daru lako vata mo raica niu sega ni taleitaki ira na saqati* Jiova.”+ Erau vakavodoki koya sara ena nona qiqinivalu.17 E qai yaco o Jeu i Samaria, e mokuti ira kece na vo tiko ena vuvale i Eapi e Samaria me vakawabokotaki ira+ me vaka na vosa i Jiova e tukuna vei Ilaija.+18 E soqoni ira tale ga na tamata kece o Jeu qai kaya vei ira: “E qaravi Peali ga vakalailai o Eapi+ ia o Jeu ena qaravi koya vakalevu.19 Moni kacivi ira kece mai vei au na parofita i Peali,+ o ira kece era sokaloutaki koya, kei ira kece na nona bete.+ Me kua sara ni dua e yali, niu sa vakarautaka e dua na isoro levu vei Peali. Ena sega ni bula o koya e yali.” Ia e lawaki tiko o Jeu me vakamatei ira na sokaloutaki Peali.20 E kaya tale o Jeu: “Moni kacivaka* e dua na soqo bibi vei Peali.” Era kacivaka sara.21 Oti oya e vakauitukutuku o Jeu e Isireli taucoko, era mani lako kece yani na dau sokalou vei Peali. Era lako kece yani, e sega ni dua e vo. Era curu ina vale* i Peali,+ e osodrigi na vale i Peali mai na dua na yasana ina dua tale.22 E kaya vei koya e lewa tiko na rumu ni isulu: “Mo kauta mai na isulu mera dara kece na dau sokalou vei Peali.” E kauta sara yani vei ira na isulu.23 Erau curu yani ena vale i Peali o Jeu kei Jionatapi+ na luvei Rekapi. E tukuna sara o Jeu vei ira na sokaloutaki Peali: “Ni vakaraica vinaka me kua ni maliwai kemuni tiko eke e dua e sokaloutaki Jiova, o ira ga na sokaloutaki Peali.”24 Era qai curu yani mera cabora na isoro kei na isoro kama. Sa lesia tu o Jeu e 80 na tagane mera tiko e tuba, e tukuna: “Ke dro e dua na tamata au solia e ligamuni, o na mate me kena isosomi.”25 Ni cabora oti ga o Jeu na isoro kama, e kaya sara vei ira na yadra* kei ira na turaganivalu: “Ni curu mai moni mokuti ira! Me kua ni dro e dua.”+ Era mokuti ira sara ena iseleiwau o ira na yadra kei ira na turaganivalu, era qai kolotaka i tuba na yagodra mate, era cakava tiko ga qori me yacova na tikina tabu* ni vale i Peali.26 Era kauta mai tuba na duru ni sokalou+ ena vale i Peali me vakamai yadudua.+27 Era basuka na vatu ni sokalou+ i Peali, era basuka na vale i Peali,+ era cakava me valelailai me yacova mai na siga qo.28 E vakawabokotaki Peali gona o Jeu e Isireli.29 Ia e sega ni biuta o Jeu na ivalavala ca i Jerepoami na luvei Nipati e vakavuna mera valavala ca kina na Isireli, oya na luvenibulumakau koula e tiko mai Peceli kei Tani.+30 E mani kaya o Jiova vei Jeu: “Ni o muria vinaka na ka e donu e mataqu ni o vakayacora na ka kece e lomaqu ina vuvale i Eapi,+ era na dabe ena idabedabe vakaturaga e Isireli na luvemu me yacova na ikava ni itabatamata.”+31 Ia e sega ni qarauna o Jeu me muria na Lawa i Jiova na Kalou ni Isireli ena lomana taucoko.+ E sega ni vakanadakuya na ivalavala ca i Jerepoami e vakavuna mera valavala ca kina na Isireli.+32 Ena gauna oya e tekivu vakalailaitaki Isireli o Jiova. E ravuti ira tiko ga o Eseli ena vanua kece e Isireli,+33 mai na tokalau ni Joritani, na vanua kece o Kiliati, o ira na Kata, o ira na Rupeni kei ira na Manasa,+ mai Aroeri volekata na Buca* o Arinoni, me yaco i Kiliati kei Pasani.+34 Na vo ni itukutuku me baleti Jeu, na ka kece e cakava, kei na nona kaukaua kece, e volai ena ivola ni itukutuku ni nodra gauna na tui Isireli?35 E qai davo vata kei ira na tukana o Jeu, era mani buluti koya e Samaria, e tui sara o Jioasi+ na luvena me sosomitaki koya.36 E 28 taucoko na yabaki na dede ni nona veiliutaki o Jeu e Isireli mai Samaria.
fij_Latn fij_Latn